IZINTO NGEZINTO.

E Steynsburg kumiselwe e Parlamente ukuba kubeko u Mantyi.

E Kimberley, Diamond Fields, kuza kwakiwa ityalike entsha yama Bulu.

I Parlamente site xa siya kushicilela kwaku sitiwa iyaku nqumama emsebenzini wayo, ngo 28 June.

Malungana nokupela ko May into eninzi ye “ncindi” yezi mba ya palazwa. e Bayi ngumongameli we Lokeshoni.

Igqiza elite putu lama Slamsi lisnke e Koloni apa lityelela e Mecca e Arabia. Lehambo ingemicimbi yonqulo Iwawo.

U General Gordon usasinge e Xalanga apo aye kulungisa imicimbi ye Government nabantu abemi kwelo malungana no mhlaba.

Ozibulele ngenxa yotando.—U Miss Silliphant, e Natal obe- yi titshalakazi uzibulele nge tyefu. Imbangi kukuba aliwe lisoka ebelimfilitsha.

Ityalike entsha yama Ngesi ase Wesile e Queen’s Town isand’ ukuvulwa. Intshumayelo zokuvulwa kwayo zihanjiswe ngu Rev. R. Lamplough.

E Cawa (Port Alfred) kusand’ ukubako imbubiso yezindlu ngenxa yomlilo. Isitora esitsba sika Mr. Bezant sitshabalele kanye sona, ezinye izindlu zatsba inxenye.

E Kapa.—U Right Rev. W. W. Jones, D.D., i Bishop yase Cape Town, usa singe e England, imicimbi ebi petwe nguye yohanjiswa ngu Archdeacon Badnall, ngelixa angekoyo.

Ukugcagca.—Inene elibekekileyo, e Diamond, ebelike layi ntloko ye dolopu e Kimberley, libaleke no msakwabo mfazi walo. Pambi kokuba liyenze lento litengise impahla ebe linayo.

U Herman Van der Spuy, Esq., M.L.A., omele isiqingata sase Oudtshoorn e Parlamente, ucelwe yi Triumvirate (izipata ma- ndla zase Transvaal) ukuba aye kuba ngu Mantyi e Utrecht e Transvaal.

Inene lase America liza kwaka, e London, ihotele eyoti izi- dlule zonke ezikoyo e England. Ikambile zayo zoba 1,600. Ixabiso loku yenza loba £2,000,000. Kutiwa yoyenza nge mali yayo inkewn.

Ababanjwa ba Pesheya kwe Nciba.—Umteto omtsha owenzi- we e Parlamente kutsha nje ngowokuba abantu abagwetyelwe ixesha elitile etolongweni Pesheya kwe Nciba banokuziswa kwi tolongo zase Koloni apa.

Ireland.—Ama Irish atile ase America, ashicilele incwad’ ayitumele kuma waboebulela ukubulawa kuka Lord F. Caven­dish no Mr. T. H. Burke, esiti mabanga yekeleli ekuhambi- seni lomsebenzi. Into elusizi leyo.

Inkumbi esaka sateta ngazo.—I Government isaza kulinga ukukupa ama Russia nama Jalimane iwabeke kule mimandla yase Maxoseni. Ngenene tina bamnyama umhlaba uyasishiya. Iwaka lemipefumlo liyeza, siteta nje.

Enye intombi yama Ngesi apakamileyo izibulele e Cape Town ngo 20 June, ngokuzi dubula nge pistoli. Imbangi ayaziwa, kodwa kutiwa umntu lowo ube gcagca nelinye inene efuna eye e Australia eshiya eyake indoda.

Amanani e Markeni yase Bayl—Ihabile, nge kulu le ponti, 4s. 6d., kuse kwi 8s. 3d.; Umtwalo we nkuni, 25s., kuse kwi 80s.; Inkuku inye, Is. 9d., kuse kwi 3s. 6d.; Amazimba nge kulu le ponti, 16s., kuse kwi 19s.; Umgubo, kwange kulu le ponti, 12s., kuse kwi 14s. 6d.; Umbona, nge kulu le ponti, 10s., kuse kwi 12s. 3d.; Itapile, nge kulu le ponti, 8s., kuse kwi 19s.; Itanga, lilinye, 3d., kuse kwi lOd.

U “ Chinese ” Gordon ucebise i government ye Koloni ukuba mayimise amagqiza amahlanu emikosi aya kuti abe ngabantu aba mnyama bodwa. Zikonezinye izinto atimazenziwe ukuze imikosi yeli lizwe ibe sesimeni esifanelekileyo.

Ngenxa yokunga zolikwe zinto ema Mpondweni, seloko ama Xesibe ati apantsi ko Rulumente kanti emi emhlabeni ka Mqi- kela, i Government inga ingawafudusa kwelama Mpondo, iwa ngenise kumhlaba abati yi East Griqualand, owabe ungo ka Adam Kok kudala.

Imikosi ye Nkosazana.—Ixesha eli lonke imikosi yo Mntan\* Omhle—isigxina sayo besise Petermaritzburg (Mgungundlovu) e Natal. lyesuswa ke apo yi Government ya Pesheya, apo isigxina siza kuba kona kuse Cape Town. Siqonda ukuba yo- nduluka ngo 17 July e Maritzburg.

Isi Bulu e Parlamente saqalwa ukutetwa ngo 13 June, ngu Mr. Jan R. H. Luttig, M.L.A., omele isiqingata sase Beaufort West. Ubulele i Parlamente ukuba iwanikile amalungu, ateta inteto yake, ilungelo loku teta lonteto, wati okwe sake isiqu wohambisa ngoku teta isi Ngesi, awoti aviwe ngaso ngaba ninzi.

E Heald Town.—Umsebenzi wale ndawo yemfundo uyekwe kuba kufike ixesha lokupumla ngo 15 June. Siqonda ukuba umhla wokuqala umsebenzi kwakona ngowe 26 ka July. Be- singatanda ukunika ingxelo ngapezulu ngale ndawo yemfundo, kodwa asinako ngenx’ enokuba singa viswa inyaniso ngaso ngaba kufupi naso.

Bonke abantu abafuna bene lungelo yokuba ngabanyuli ba- malungu e Parlamente, abase Koloni apa—akukataleleki noku- bangabalipina ibala—bangawangenisaamagama abo ko Mantyi bendawo ngendawo ngapambi kosuku Iwe 6 July, 1882. Sino- sizi ukuba lento singayazanga ngapambi ko June. Kuba ilu­ngelo yetu ipumle pezu kwalento.

E Parlamenme ibandla lika Mr. Sprigg—ukuba use naba landeli—like lati mabanga buyiselwa abe Sutu abanga mago- gotya imali ababe tenjiswe ngayo ngu Rulumente. Kute kwakutiwa mabeme abo balayo ukuba bahlaulwe abe Sutu, bali 11 abano Mr. Sprigg, abate mabahlaulwe, bavumelana ne Government ke ngoko babe 29.

U Rev. Dr. Bowman Stephenson, webandla lama Wesile Pesheya usahambele kweli lizwe. Ugaleleke e Lovedale kunye no James W. Weir, Esq., wase Qonce, ngo 20 June, efunzele ukubona lomzi pambi kokuba intsapo yawo yahlukane. Ngo- kuhlwa kwalo mini ubeko entlanganisweni yoku valwa kwe Sikolo waposa amazwi okukutaza kwi ntsapo.

I Government.—Ekupeleni kwentlangano yale Parlamente u Mr. Scanlen uyakupuma ekubeni ngumcebisi we Nkosazana malungana ne Government (Attorney-General), indawo azaku- yipata yeyokuba yi *Colonial Secretary* (u Mpati Micimbi ye Koloni). Lendawo ishiywa nguye kuvakala ukuba yopatwa ngu Hon. James Weston Leonard, LL.B., M.L.A.

E Lovedale.—Kwaba bubu sadu-sadu ngomhla wama 21 June, ukumka kosapo Iwesi Sikolo. Olunye Iwemka lunga bulisanga nabani ngenxa yovuyo lokuba lugoduka. Wa- nga wonke umlisela nomtinjana ungacita ixesha elimnandi emakaya. Kute qabu noko ke betu imkile nje le mpi. Kwe- yoti iyifunde le nteto singati ninga wulibali umhla we 2 August.

Amanani ezi Markeni.—Kwe yase Rini—Umgubo, nge ngxowa, 30s. 6d.; Amazimba, nge ngxowa, 20s.; Ihabile, nge kulu leponti, 6s. ; Umbona, nge ngxowa, 14s.—Kwe yase Qonce—Umtwalo wenkuni upela nge 50s. ; Ishumi eline sibini lamaqanda, 2s.; Ingxowa ye nqolowa, 24s.; Umgubo, 29s. Ingxowa yombona e Cradock idla 22s.; Eyo mgubo, 40s.; Ikulu leponti le habile, 14s.

Abalusi belungelo laba Mnyama.—Intlanganiso ye bandla la Pesheya ekutiwa yi *Aborigines Protection Society* esilibalule nge gama elibonakala nga sentla, ibe ngo May 24, odlulileyo. Inteto enkulu ibe ngoku goduswa kuka Cetywayo. Kwa vunyelwana kanjako nge nteto ebulela isenzo se Government yeli lizwe malungana nokuyi gqiba kwayo imfazwe yo Sutu. Lenteto yoku gqibela siva ukuba yatakazelwa nangu Rev. T. Durant Philip, B.A., wase Graaff Reinet, ose Pesheya.

Abacedululi Masiko Abamnyama.—I Government inyule u Advocate Richard P. Solomon, Esq., M.A., ukuba abe lilungu» lamanene acedulula amasiko abamnyama. U Mr. Solomon ngu nyana ka Rev. Edward Solomon wase Nyara, ongu mni- nawe ka Mr. Saul Solomon, M.L.A., umhlobo wetu ose Cape Town. Ngowe nzala yaba hlobo betu ke, esimlindele ukuba angeniswe e Parlamente ngaba mnyama ngo nyaka ozayo. Kambe lonto siyi singisa kuni mpi yase Nxukwebe.